

Αρκαλοχώρι, 10/09/2024

Προς: ΜΜΕ

**ΔΕΛΤΙΟ ΤΥΠΟΥ**

 **Διαγραφή ποσού 141.537,24 ευρώ της οφειλής του προς τον ΕΦΚΑ πέτυχε ο Δήμος Μινώα Πεδιάδας**

 Την επαναρύθμιση της οφειλής του προς τον ΕΦΚΑ που επιτεύχθηκε μετά το τελευταίο αίτημα του, στις 3 Σεπτεμβρίου 2024, πέτυχε ο Δήμος Μινώα Πεδιάδας με βάση τις από 8-4-2024 οδηγίες για την ορθή εφαρμογή του νόμου 4954/22 άρθρο 45.

Συγκεκριμένα με απόφαση της Περιφερειακής Διεύθυνσης ΚΕΑΟ σε συνεργασία με την Περιφερειακή Διεύθυνση ΕΦΚΑ εκδόθηκε νέα απόφαση ρύθμισης και ενώ το αρχικό ποσό που είχε ρυθμιστεί μαζί με όλες τις προσαυξήσεις ήταν 570.629,08 ευρώ, αυτό μειώνεται κατά 141.537,24 ευρώ!

Ειδικότερα, το ποσό των 570.629,08 ευρώ είχε ρυθμιστεί σε 220 μηνιαίες δόσεις των 2593, 77 ευρώ από τις οποίες είχαν καταβληθεί 56 δόσεις. Με την επαναρύθμιση που επιτεύχθηκε, αντί των 174 μηνιαίων δόσεων που υπολείπονταν, οι δόσεις που θα καταβληθούν από το Δήμο μειώνονται σε 122, με σταθερό ποσό δόσης και με συνολικό ποσό νέου διακανονισμού 309.778, 74 ευρώ, μειωμένο κατά 141.537,24 ευρώ.

Τέλος, επισημαίνεται ότι ανάλογο αίτημα έχει κατατεθεί στην ΑΑΔΕ για την απαλοιφή του 70% των προσαυξήσεων της οφειλής του Δήμου και αναμένεται σχετική απόφαση.